**ΔΕΛΤΙΟ ΤΥΠΟΥ**

Λαμία, 8Οκτωβρίου 2019

**Θέμα:** Κατεδάφιση «Επικινδύνως Ετοιμόρροπων» κτηρίων επί των οδών Χαριλάου Τρικούπη και Παναγίας Δέσποινας

\*\*\*

Με κύριους στόχους την αναβάθμιση της εικόνας της πόλης μας καθώς και τη βελτίωση των συνθηκών της καθημερινότητας, της ποιότητας ζωής και της ασφάλειας των συνδημοτών μας, προχωράμε, σε στοχευμένες παρεμβάσεις εντός του αστικού ιστού της Λαμίας.

Στο πλαίσιο αυτό και με βάση τη νομοθεσία (Π.Δ.13/22-4-1929) περί «Επικίνδυνων Οικοδομών», πρόκειται να προβούμε στην κατεδάφιση δύο κτηρίων, που επί σειρά ετών αποτελούσαν επικίνδυνα σημεία για τη διέλευση πεζών.

Πρόκειται για δύο οριστικά κριθέντα επικινδύνως ετοιμόρροπα κτίσματα επί των οδών Χαριλάου Τρικούπη και Παναγίας Δέσποινας.

Η κατεδάφιση τους θα πραγματοποιηθεί την Τετάρτη 9 Οκτωβρίου 2019 και ώρα 9:00π.μ.

Για το σκοπό αυτό και για λόγους ασφάλειας, παρακαλούμε τους δημότες μας και κατοίκους της περιοχής να αποφύγουν τις μετακινήσεις τους στις παραπάνω οδούς από ώρα 8.00 μέχρι το πέρας των εργασιών κατεδάφισης.